Ammoniumrauta(III)sulfaatti

Ammoniumrauta(III)sulfaatti (NH4Fe(SO4)2) on epäorgaaninen alunoihin kuuluva ammoniumin tai raudan kaksoissulfaatti. Yhdisteessä rauta on hapetusluvulla +III ja tämän yhdisteen lisäksi tunnetaan myös ammoniumrauta(II)sulfaatti, jossa rauta on hapetusluvulla +II. Ammoniumrauta(III)sulfaattia käytetään apuaineena tekstiilien värjäyksessä.

Ominaisuudet, valmistus ja käyttö
Huoneenlämpötilassa ammoniumrauta(III)sulfaatti on kiinteää kiteistä ainetta. Useimmiten se esiintyy kidevedellisenä dodekahydraattina (NH4Fe(SO4)2·12H2O) ja on väriltään violettiin vivahtavaa. Se liukenee hyvin veteen ja kuumaan runsaammin kuin kylmään veteen.

Ammoniumrauta(III)sulfaattia valmistetaan rauta(III)sulfaatista.Alan M. Stolzenberg: Iron Compounds, Kirk-Othmer Encyclopedia of Chemical Technology, John Wiley & Sons, New York, 2004. Viitattu 24.07.2013Egon Wildermuth, Hans Stark, Gabriele Friedrich, Franz Ludwig Ebenhöch, Brigitte Kühborth, Jack Silver & Rafael Rituper: Iron Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 24.07.2013 Rauta(III)sulfaatin ja ammoniumsulfaatin liuokset reagoivat keskenään ja seosta haihdutettaessa ammoniumrauta(III)sulfaatti kiteytyy.

Ammoniumrauta(III)sulfaattia käytetään tekstiilivärjäyksessä peittana ja nahan parkituksessa.

Lähteet

Luokka:Ammoniumyhdisteet
Luokka:Rautayhdisteet
Luokka:Sulfaatit